Nu havde guvernøren, [[Jonathan Worth]] mistet tålmodigheden, så han udpegede dommer [[William M. Shipp til]] at nedsætte en såkaldt ''Court of Oyer and Terminer''<ref>En "særdomstol", der skulle behandle og afgøre sager ved forbrydelser, der kunne medføre dødsstraf og andre alvorlige kriminalsager. En sag, der kom for en Court of Oyer and Terminer, kunne ikke udsættes yderligere, men kunne fortsat appelleres.</ref> der skulle behandle de mange sager, der havde hobet sig op i Iredell County. Denne særdomstol trådte sammen den [[20. januar]] 1868, og dagen efter kom Tom Dooleys sag for igen. Vidnerne fra den første retssag blev afhørt igen, foruden nogle enkelte nye, men der kom ikke noget nyt frem. Interessant er det, at ingen af de vidner, som var så vigtige for henholdsvis anklager og forsvarer, at sagen måtte udsættes to gange, afgav vidneudsagn i det, der skulle blive den sidste sag. Tom Dooley blev igen fundet skyldig og dødsdømt, og der blev fastsat en dato for henrettelsen. Endnu engang bad forsvaret om lov til at appellere og endnu engang blev det bevilget. Denne gang fandt Højesteret imidlertid ikke, at der var begået rettergangsfejl, så dommen skulle stå ved magt. Desværre var datoen for henrettelsen passeret, så sagen skulle for retten i Iredell endnu en gang, dog kun for at få fastsat en ny dato. Det skete den [[13. april]] 1868, og datoen for henrettelsen blev fastlagt til den 1. maj 1868.
Jura Historie Død Kriminalitet